Downloaded from YTS.MX
ΕΝΑ ΝΤΟΚΙΜΑΝΤΕΡ ΤΟΥ NETFLIX
Official YIFY movies site: YTS.MX
Ο πρώην πρόεδρος της Renault-Nissan διέφυγε στον Λίβανο από την Ιαπωνία.
…ο πρώην πρόεδρος της Nissan Κάρλος Γκον είναι φυγάς.
…ο πρώην πρόεδρος της Nissan Κάρλος Γκον ήταν σε κατ' οίκον περιορισμό…
Λέγεται ότι έφτασε εκεί σε θήκη μουσικού οργάνου.
Εκατόν τριάντα μέρες στη φυλακή. Στην απομόνωση.
Περιορισμένος με χειροπέδες
και δεμένος με ένα λουρί στη μέση μου.
Ένιωθα ότι πλέον δεν ήμουν άνθρωπος.
Στην Ιαπωνία, αν συλληφθεί κανείς,
η ζωή του τελειώνει.
Ήταν αυτός, ο Κάρλος Γκον, που πρόδωσε την εμπιστοσύνη μου.
Έφτιαξε μια πανοπλία
γιατί πίστευε ότι είναι ανίκητος.
Εκεί που ήταν σωτήρας, εν τέλει κατέληξε ένας ύποπτος εγκληματίας.
Έχασε όλη του τη δύναμη.
Έγινε ο γυμνός βασιλιάς, εντελώς γυμνός.
Τι έγινε; Αυτή είναι η μεγάλη ερώτηση. Αυτό που συνέβη είναι τα λεφτά.
Δεν συμφώνησα γι' αυτό.
Δεν συμφώνησα να εμπλακώ
σε μια περίεργη διεθνή συνωμοσία,
ειδικά στην Ιαπωνία.
Όλα έδειχναν ότι με τίποτα δεν θα μου φέρονταν δίκαια.
Εύκολα φτάνεις στο συμπέρασμα
ότι θα πεθάνεις στην Ιαπωνία ή ότι πρέπει να φύγεις.
Γεια.
Γεια σας.
Καλημέρα.
Καλώς ήρθατε. Χαίρετε.
Λοιπόν, να εξηγήσω, είμαι ηθοποιός.
Όσα λέω βασίζονται σε συνεντεύξεις
με τους βοηθούς και συμβούλους του κυρίου Γκον
με τους οποίους συνεργαζόταν επί χρόνια και οι οποίοι, για διάφορους λόγους,
δεν ήθελαν να φανούν στο ντοκιμαντέρ.
Ας εστιάσουμε στα γεγονότα.
Η ιστορία ξεκίνησε το 1996 στο Παρίσι όπου έφεραν τον κύριο Γκον
για να σώσει την αγαπημένη γαλλική αυτοκινητοβιομηχανία Renault.
Η Renault κατέγραψε καθαρή ζημία που ανέρχεται σε 5.248.000.000 φράγκα.
Ο πρόεδρός της Λουί Σβετζέρ λέει
ότι αυτό φέρνει χρέη στον κατασκευαστή για πρώτη φορά σε δέκα χρόνια.
Οι ζημίες παραμένουν πρόβλημα.
Το 1996,
αναζητούσα έναν βοηθό μέσα στη Renault.
Αναζητούσα και έναν διάδοχο.
Έτσι, επικοινώνησα με τον Κάρλος Γκον
ο οποίος ήρθε να με επισκεφτεί στο γραφείο μου.
Ήταν, φυσικά, έξυπνος, λαμπρό μυαλό.
Ήταν πολύ άμεσος,
πολύ επικεντρωμένος στο πρόβλημα.
Δεν ήταν ο τύπος του ανθρώπου που θα μιλούσε για τον καιρό.
Καθόλου ψιλοκουβέντα, όπως λέγεται.
Επιτόπου αποφάσισα ότι τον θέλω.
Στο κλασικό γαλλικό σύστημα, υπάρχουν πολλοί κληρονόμοι.
Δηλαδή οι ανιψιές, τα εγγόνια,
ή τα παιδιά ανώτερων αξιωματούχων, υπουργών ή διευθυντών κλπ.
Ο Κάρλος Γκον δεν ήταν έτσι. Προερχόταν από αλλού, από έναν διαφορετικό κόσμο.
Εκείνη την εποχή, ο Κάρλος Γκον ήταν Λιβανέζος.
Δεν ήταν Γάλλος.
Του είπα ότι το θεωρώ καλή ιδέα
να αποκτήσει γαλλική υπηκοότητα
γιατί είναι σημαντικό ο διευθυντής της Renault να είναι Γάλλος.
Δεν είχε καμία επιθυμία
να ενσωματωθεί στο γαλλικό κατεστημένο,
ιδίως στο παρισινό περιβάλλον, ας πούμε.
Θεωρώ ότι αργότερα αυτό του κόστισε πολύ.
Τα άλλα αφεντικά δεν τον συμπαθούσαν γιατί δεν ήταν στον κοινωνικό τους κύκλο.
Αυτοί βλέπονταν στην όπερα, σε αγώνες ποδοσφαίρου, σε συναντήσεις.
Ο Κάρλος Γκον δεν τα έκανε αυτά.
Από την αρχή, ήταν αουτσάιντερ.
Το όνομά μας στα αραβικά είναι Γκοσόν, αλλά αυτό προφέρεται δύσκολα στα γαλλικά.
Θα έπρεπε να πείτε
Γ-Κ-Ο-Σ-Ο-Ν για να το προφέρετε.
Όμως δεν το λένε, οπότε, είναι Γκον.
Ναι. Λατρεύω αυτήν τη φωτογραφία.
Πιστή απεικόνισή του.
Με τους μοναχούς.
Πολύ σοβαρός.
Θεέ μου! Αυτό είναι…
Πάει πολύς καιρός από τότε.
Ήταν σαν μάγος για εμάς.
Ειλικρινά, είναι ο αδερφός που θα ήθελες να έχεις.
Η πρόκληση όταν δουλεύεις για τον κύριο Γκον
ήταν ότι η συνήθης πληροφόρησή του ήταν
"Στείλε μου κάτι. Θα σου πω αν είναι λάθος".
Πάντα έλεγα ότι είμαι αυτός που καθαρίζει το κλουβί της τίγρης.
Οφείλεις να μπεις δείχνοντας απόλυτο σεβασμό,
αλλά κανέναν φόβο.
ΤΕΧΝΙΚΟ ΚΕΝΤΡΟ ΤΗΣ RENAULT ΓΚΟΥΙΓΙΑΝΚΟΥΡ, ΓΑΛΛΙΑ
Μια αυτοκινητοβιομηχανία είναι σαν ένα τεράστιο ρολόι
με μυριάδες κινούμενα μέρη.
Ο Γκον τα εξέτασε ένα ένα.
"Ρύθμισε αυτό έτσι. Ρύθμισε εκείνο έτσι. Ρύθμισε…"
Χιλιάδες κομμάτια.
Το έκανε αναλύοντας κάθε λειτουργία στη Renault
και λέγοντας "Από του χρόνου, θα έχετε τρεις δεσμεύσεις.
Και αν δεν δεσμευτείτε γι' αυτά τα πράγματα,
θα σας κόψω τα μπαλάκια".
1997 ΕΡΓΟΣΤΑΣΙΟ ΤΗΣ RENAULT, ΒΙΛΒΟΡΝΤΕ, ΒΕΛΓΙΟ
Η Renault ανακοίνωσε ότι κλείνει το εργοστάσιο
στο Βιλβόρντε τον Ιούλιο.
Διακυβεύονται 3.000 θέσεις εργασίας.
Η Renault αποφάσισε να σταματήσει την παραγωγή
στο εργοστάσιό της στο Βέλγιο.
Τα ΜΜΕ τον είχαν χαρακτηρίσει "Cost Killer".
Έτσι; Λες και το μόνο που έκανε ήταν
να απολύει κόσμο, να κλείνει εργοστάσια, να κάνει περικοπές.
Όμως δεν έχεις ανάπτυξη μόνο με περικοπές.
Ο Cost Cutter, δηλαδή αυτός που κόβει το κόστος, Κάρλος Γκον,
έκανε ανηλεή αναδιοργάνωση.
Ναι, 3.000 άτομα έχασαν τη δουλειά τους,
αλλά χάρη στον κο Γκον, μέσα σε λίγα χρόνια,
η Renault, ενώ χρωστούσε δισεκατομμύρια, επανήλθε στα κέρδη.
Πάνω από 12,5 δισεκατομμύρια φράγκα.
Απίστευτο!
Ο διευθυντής της Renault, Λουί Σβετζέρ, δεν φημίζεται για το χιούμορ του.
Αλλά σήμερα, έχει κάθε λόγο να χαμογελάει.
Η Renault, εκείνη την εποχή, είχε πετύχει μια μεγάλη ανάκαμψη,
αλλά νιώθαμε ότι ήμασταν πολύ μικροί, πολύ εξαρτημένοι από την Ευρώπη.
Το συμπέρασμα ήταν ότι πρέπει να δημιουργήσουμε μια συμμαχία
με κάποιον άλλον κατασκευαστή αυτοκινήτων
και ότι ο άλλος κατασκευαστής πρέπει να είναι από την Ασία.
Είτε από την Κορέα είτε από την Ιαπωνία.
27 ΜΑΡΤΙΟΥ 1999 ΤΟΚΙΟ
Η Renault κι η Nissan χτίζουν τον τέταρτο μεγαλύτερο όμιλο αυτοκινήτων.
Μια συμφωνία παγκόσμιας συνεργασίας υπογράφηκε στο Τόκιο.
Μια παγκόσμια συνεργασία όπου η Renault θα επενδύσει 33 δις φράγκα
για το ένα τρίτο του ιαπωνικού κεφαλαίου.
Πόνταρα το μέλλον της Renault
στην επιτυχία της συμμαχίας Renault-Nissan.
Έχω δηλώσει δημοσίως ότι δεν θα έκανα αυτήν τη συμφωνία
αν δεν είχα κάποιον σαν τον Γκον να ηγείται της εταιρείας.
Φοβόμασταν.
Λέγαμε "Τι; Ιαπωνία;
Δεν έχουμε τίποτα κοινό.
Ούτε τη γλώσσα ούτε… Δεν ξέρουμε καν να πούμε 'γεια'.
Δεν ξέρουμε τίποτα".
Είπα "Σίγουρα θα πας στην Ιαπωνία;"
Από την αρχή είπε "Αν δεν τα καταφέρω, θα φύγω".
Ο κος Γκον βρήκε μια αυτοκινητοβιομηχανία σε χάος.
Μια ξοφλημένη Nissan, ανίκανη να φτιάχνει νέα αμάξια
ή να παράγει δημοφιλή μοντέλα.
Ο κύριος Γκον ήρθε κι ανέλαβε την ευθύνη
να ξαναχτίσει κάπως τη Nissan.
Η Nissan, την εποχή που επένδυσε η Renault,
είχε χρέος ύψους 20 δις δολαρίων
και ήταν σχεδόν αφερέγγυα.
Ήμουν δύσπιστος, αλλά και λίγο ανοιχτόμυαλος,
όμως κανείς στη βιομηχανία αυτοκινήτων
δεν πίστευε ότι αυτό θα πετύχει.
Το να το αποκαλούν συμμαχία
υποδηλώνει ισότητα,
αλλά δεν ήταν συμμαχία.
Η Renault ήταν από πάνω και η Nissan ήταν από κάτω.
Δεν ήταν συγχώνευση, αλλά δεν ήταν γάμος.
Η Renault έκανε μια επένδυση.
Έλεγχαν τη Nissan.
Ήταν μεγάλη έκπληξη
για μια εταιρεία όπως η Nissan
να φέρει και να δεχτεί έναν ξένο διευθύνοντα σύμβουλο.
Μεγάλη έκπληξη.
Και εγώ, ως ρεπόρτερ για επιχειρηματικά θέματα,
είχα την εντύπωση ότι η Ιαπωνία κατακτήθηκε από άλλη χώρα.
Ένιωθα ότι είχαμε χάσει έναν πόλεμο και τώρα τελούσαμε υπό κατάληψη.
-Τι κάνετε; -Konnichiwa.
Κατάλαβα ότι το να έχεις ως μόνη επιλογή την αποδοχή ενός ξένου ως πρόεδρο
μιας τέτοιας εταιρείας ήταν σαν να χάνεις πόλεμο,
σαν να είχαμε χάσει έναν οικονομικό πόλεμο.
Επισκέφτηκε όλα τα εργοστάσια στην Ιαπωνία.
Ήθελε να φανεί φιλικός, στοργικός και γενναιόδωρος
προς τους εργάτες του
με σκοπό να δείξει
ότι δεν ήταν ο τύπος του ανθρώπου που απολύει τον κόσμο βιαστικά.
Πολλές προκλήσεις.
Ώστε κάθε μέρα και κάθε βδομάδα να κάνουμε την εταιρεία πιο δυνατή.
Και η επιτυχία της εταιρείας καλλιεργείται από τις προσπάθειές σας.
Σκεφτόμουν…
Μπορεί αυτός ο μεσήλικας άντρας όντως να είναι επαναστάτης;
Αυτή ήταν η αρχική μου εντύπωση.
Τότε ήταν κοντός και φαλακρός
και φορούσε κάτι παλιομοδίτικα γυαλιά.
Έτσι, δεν έμοιαζε να έχει σχέση
με μια μοδάτη χώρα όπως η Γαλλία.
Το φθινόπωρο του 1999, η ιδέα ήταν
να παρουσιαστεί ένα τριετές σχέδιο για την αναβίωση της Nissan.
Η επιτυχία του σχεδίου αναβίωσης της Nissan,
εξαρτάται από το πόσο…
…ειδικά αν σκεφτούμε ότι η Nissan έχει γερά περιθώρια ανάκαμψης.
Ο Γκον ήταν ήδη γνωστός
ως cost-cutter από τη δουλειά του στη Michelin και τη Renault.
Έτσι, οι υπάλληλοι της Nissan
φοβούνταν πραγματικά ότι θα έχαναν τη δουλειά τους.
Αυτό σημαίνει μείωση του αριθμού απασχολούμενων κατά 21.000,
ή το 14% του συνολικού προσωπικού.
Αφότου ήρθε ο Γκον,
η βασική δουλειά μου ήταν να απολύω κόσμο.
ΠΕΡΙΚΟΠΗ 21.000 ΕΡΓΑΖΟΜΕΝΩΝ
Έδωσε οδηγίες για να πετύχουμε συγκεκριμένα νούμερα
που ήταν αδύνατον να επιτευχθούν με τον τρόπο που δουλεύαμε μέχρι τότε.
Σταματήστε το κλείσιμο εργοστασίων!
Σταματήστε τη συνωμοσία των Renault/Nissan!
Αλλά αν κάποιος παραπονιόταν,
εξαφανιζόταν.
Ιδίως αν έκανε παράπονα κατά του Γκον.
Από άποψη δημοσίων σχέσεων,
ας πούμε ότι ήταν μια μικρή πρόκληση
να παρουσιάσεις θετικά την απώλεια 21.000 θέσεων εργασίας.
Χρειάστηκε μια μεγάλη επίθεση γοητείας.
-Καλημέρα, κύριε Γκον. -Τι κάνετε;
-Χάρηκα. -Πώς είστε; Είμαι η Γιούκο Άντο.
Χαίρω πολύ.
-Ήρθατε πρωί πρωί, ε; -Ναι.
Όταν γνώρισα τον κύριο Γκον για να του πάρω συνέντευξη,
ήταν πεπεισμένος ότι δεν θα αποτύχει.
Τα επόμενα 15 λεπτά είναι σημαντικά,
γιατί κανείς δεν είναι εδώ, άρα μπορεί να δουλέψει μόνος
χωρίς να τον ενοχλούν.
Ελέγχει τα μέιλ του.
Ήταν 100% σίγουρος για την επιτυχία.
Η αποτυχία ούτε καν του περνούσε από το μυαλό.
Κυρίες και κύριοι,
θέλω να σας ευχαριστήσω που αφιερώσατε χρόνο να έρθετε εδώ.
Θέλω να καλωσορίσω και τους φίλους μας από τον γαλλικό Τύπο.
Σήμερα νιώθω περήφανος ως Λιβανέζος.
Μια χώρα που με στήριξε σε δύσκολες στιγμές.
Ήμουν ένας κατώτερος μάνατζερ
όταν μπήκε στη Nissan την πρώτη φορά.
Δούλευα γι' αυτόν και μαζί μ' αυτόν επί 19 χρόνια.
Ήταν καλός ηγέτης, πολύ σταθερός και αξιόπιστος.
Σαφώς και χαρισματικός ηγέτης.
Δεν είμαστε πολύ κοντά… Πώς να το πω; Προσωπικά.
Αλλά ήταν καλό αφεντικό. Εξαιρετικό αφεντικό.
Είστε ο σωστός άνθρωπος τώρα. Τεχνολογία, δόνηση…
…ευχαριστώ που ήρθατε.
-Μια χαρά. -Καλό;
Η διατήρηση της ταυτότητας της Nissan
και ο διαχωρισμός της από τη Renault ήταν στην πραγματικότητα, κατ' εμέ,
μια λαμπρή ιδέα. Δεν θα είχε πετύχει αλλιώς.
Ο Γκον συνειδητοποιούσε ξεκάθαρα
πως αν επιχειρήσεις να κάνεις όλους τους Ιάπωνες
να φοράνε μπερέ και να κουβαλάνε μπαγκέτες παραμάσχαλα, δεν θα πετύχαινε.
Στην ιαπωνική κουλτούρα, η Πρωτοχρονιά είναι η πιο σημαντική γιορτή της χρονιάς.
Ο Γκον έχασε την πρώτη του συνάντηση που περιλάμβανε και προμηθευτές.
Ήταν να ανοίξει με τσεκούρι ένα βαρέλι με σάκε
και να ευχηθεί ευτυχία σε όλους.
Αν δεν το κάνεις, θεωρείται κάτι κατακριτέο.
Δεν ήταν εκεί. Είχε πάει διακοπές.
ΚΑΛΩΣ ΗΡΘΑΤΕ ΣΤΟ ΕΡΓΟΣΤΑΣΙΟ ΤΗΣ NISSAN!
Ήταν ιδιαίτερα χαρισματικός.
Όλοι κατακλύζονταν από άγχος
και ένιωθαν δέος όταν τον συναντούσαν.
Δεν ήταν όμορφος.
Πίστευα ότι μοιάζει με τον κύριο Μπιν.
Αλλά δεν μπορούσα να το πω φωναχτά γιατί θα έμπλεκα.
Γιατί γελάτε;
Ποτέ δεν μύριζε αλκοόλ
και, φυσικά, δεν κάπνιζε.
Πάντα ήταν σοβαρός.
Ξυπνούσε νωρίς, κοιμόταν νωρίς.
Ετοίμαζα το καθημερινό πρωινό του σε ένα βάζο από την προηγούμενη μέρα.
Υπήρχε βρώμη με γάλα καρύδας, σκόνη από μούρο maqui,
ένα ξυλάκι σκόνη από φύκι BrainOΝ
που κόστιζε περίπου 1.000 γιεν το ένα.
Τα ανακάτευα όλα σε ένα μπλέντερ μέχρι να γίνει πηχτό και μωβ.
Αυτό έτρωγε κάθε πρωί.
Ήταν εμφανίσιμος με το κουστούμι. Έδειχνε ισχυρός.
Δεν ξέρω πώς να το πω.
Δεν ήμουν 17 χρόνια επικεφαλής της Nissan επειδή ήμουν ο Κάρλος Γκον,
αλλά λόγω των επιδόσεών μου. Έφερνα ανάπτυξη.
Έφερνα κέρδος, ταμειακές ροές, μερίσματα. Αυτός είναι ο λόγος της ύπαρξής μας.
Λοιπόν, μια συνάντηση με τον Γκον
πάντα σήμαινε αριθμούς.
Παρουσίαζε πολλούς αριθμούς
και έναν σωρό από δεδομένα.
Μιλούσε τόσο γρήγορα
που όλοι εντυπωσιάζονταν και δέχονταν όσα έλεγε.
Υποθέτω ότι είναι ενός είδους
μαγεία ενός περφόρμερ.
Η ανάκαμψη στη Nissan ήταν αξιοσημείωτη.
Μια άσχημη σειρά προϊόντων έγινε καλή.
Από 2,5 εκατομμύρια, πήγε σε 5,7 εκατομμύρια οχήματα.
Από 20 δις σε χρέη, πήγε σε 15 δις στην τράπεζα.
Μάλλον πολύ λίγοι άνθρωποι, ίσως μόνο ο Γκον, θα το κατάφερναν.
Στη Nissan συχνά ανέφεραν το "πριμ Γκον".
Ότι και μόνο που τον έχεις ως διευθυντή,
αυτό καθιστούσε την εταιρεία πιο πολύτιμη στα μάτια των επενδυτών.
Αυτή ήταν η θέση του στην αυτοκινητοβιομηχανία.
Πήγα στην Ιαπωνία σκεπτόμενος
"Έχω να κάνω με κάποιον που είναι πολύ διάσημος, αναγνωρίσιμος".
Στην ως τότε καριέρα μου,
δεν είχα φροντίσει κάποιον τόσο γνωστό όσο ήταν ο κύριος Γκον.
Κάθε εταιρία έχει έναν θρύλο.
Η Ford έχει τη Mustang.
Η GM έχει την Corvette.
Η Aston Martin έχει την DB5. Η Nissan είχε την GΤ-R.
Όλα ετοιμάζονταν για να βγει η GT-R στο Σαλόνι Αυτοκινήτου του Τόκιο.
Είχα γράψει μια ομιλία και ο Σάιμον είχε γράψει ένα δελτίο τύπου.
Είχε πλάκα να το γράψω γιατί αφορούσε το πάθος και το προϊόν.
Καθώς ο Γκον ήταν ένα τέτοιο σημείο έλξης,
είχε 800 δημοσιογράφους στριμωγμένους γύρω από τη σκηνή.
Ήταν πολύ άβολα, είχε ζέστη, ο κόσμος ίδρωνε. Όλοι περίμεναν.
Ήμουν στα παρασκήνια κι ο κος Γκον μού είπε
"Είναι μεγάλη υπόθεση", κι όντως ήταν.
Βγαίνει βρυχώμενος στη σκηνή!
Πάντα ήταν πολύ σοβαρός, αλλά όταν βγήκε από το αμάξι, χαμογέλασε.
Τον κατέκλυσε το συναίσθημα, νομίζω.
Και λέει…
Αυτό που ακούτε είναι ο βρυχηθμός του πάθους της Nissan για επίδοση.
Αυτό που βλέπετε είναι η απόλυτη φυσική έκφρασή του.
Η ολοκαίνουργια Nissan GΤ-R.
Ήταν ο Γκον στο απόγειό του. Η κορυφαία στιγμή του.
Όταν σπούδαζα στο πανεπιστήμιο…
-Ναι.- -…το αγόρι μου είχε GT-R.
Να τα μας.
Καλές αναμνήσεις, ε;
Ήθελε να δείξει ότι η GT-R
ήταν σαν λύκος ντυμένος πρόβατο.
Ρυθμίστε το κάθισμα.
ΕΓΚΑΤΑΣΤΑΣΗ ΤΕΣΤ ΝΤΡΑΪΒ NISSAN
Δηλαδή, το αμάξι ήταν πολύ εύκολο στην οδήγηση.
…σχεδόν 100 χλμ/ώρα.
Με άφησε να το οδηγήσω.
Ήταν 200 χλμ/ώρα!
Μετά ξαφνικά στα 60 χλμ/ώρα…
Αλλά αυτό που εν τέλει ένιωσα τότε
ήταν ότι ο Γκον λάτρευε τα αυτοκίνητα
όπως ένα μικρό αγοράκι.
Βασικά, του άρεσε η προσοχή των ΜΜΕ.
Ήταν πολύ διάσημος.
ΜΑΝΙΑ ΓΙΑ ΤΟΝ ΓΚΟΝ
Σαφώς υπήρχε κάτι σαν μανία για τον Γκον.
ΣΕ ΑΓΑΠΑΜΕ
Σκέφτηκα ότι ίσως είναι τρομακτικός,
αλλά από κοντά ήταν παιχνιδιάρικος.
Μας χαιρέτησε κιόλας!
ΠΕΡΙΟΔΙΚΟ PRESIDENT
Ήταν σε όλα τα περιοδικά. Τον αντιμετώπιζαν ως αστέρι.
Διαχειριζόταν άριστα τη σκηνική παρουσία του.
Με άλλα λόγια, ήταν πολύ σημαντικό να βρει
πώς να φτιάξει ένα δικό του φαν κλαμπ.
Αυτό που έκανε ο Γκον ήταν να χτίσει μια βάση οπαδών στη Nissan
και εξασφάλισε τη θέση του ως διευθύνων σύμβουλος.
Μοιάζει πολύ μ' αυτό που κάνουν οι πολιτικοί.
ΕΜΠΡΟΣ, ΙΒΑΚΙ!
Τότε τα μάνγκα άρχισαν να ζωγραφίζουν το πορτρέτο του
και να γράφουν την ιστορία του για να εμφανίζονται σε κόμικς.
Δεν ξέρω αν πάει έτσι ή αλλιώς, πώς τα διαβάζουν, αλλά…
Ναι, είναι… Ελάτε τώρα.
Να βλέπεις τον αδερφό σου σε μάνγκα στην Ιαπωνία.
Το πρόσωπό του ταίριαζε καλά σ' αυτό.
Είχε χοντρά μαύρα φρύδια.
Ήταν πολύ εύκολο να τον ζωγραφίσεις.
Η ξαδέρφη μου που ήταν εκεί μου είπε ότι μια φορά πήγε μαζί του σε εστιατόριο
και όταν μπήκε αυτός, μου είπε "Νάιλα, ήταν απίστευτο.
Όλοι σηκώθηκαν και χειροκρότησαν.
Ανατρίχιασα. Μακάρι να ήσουν εκεί να το δεις".
Θα είχα κλάψει, φυσικά.
Εδώ είμαι με τον κύριο Γκον.
Κι εδώ είναι ο κύριος Γκον μ' εμένα και το προσωπικό.
Είναι τόσο διάσημος που σχεδόν όλοι τον ξέρουν.
Χάρη στον κύριο Γκον,
ο κόσμος έμαθε το εστιατόριό μας και οι δουλειές μας άνοιξαν.
Καθόταν σ' αυτόν τον πάγκο.
Το αγαπημένο του γιακιτόρι ήταν
το κασίβα, στήθος κοτόπουλου.
Όταν άρχισε να πετυχαίνει,
όταν έβλεπα τα μάνγκα και όλα αυτά,
λέγαμε "Θεέ μου, είσαι σαν πύραυλος, σαν ένας κομήτης που τρέχει
και θα συνεχίσεις να μας εκπλήσσεις πάντα".
Όσα έκανε ανάμεσα στο 1999 και το 2007
ήταν εντυπωσιακά και άνευ προηγουμένου.
Ό,τι κι να έχει συμβεί έκτοτε, αυτό δεν μπορείτε να του το αφαιρέσετε.
Επανάσταση στον κόσμο των αυτοκινήτων. Η Renault αλλάζει ηγεσία.
Ο Λουί Σβετζέρ δίνει τη σκυτάλη στον Κάρλος Γκον που διοικεί τη Nissan.
Χαίρομαι πολύ που γύρισα στη Γαλλία
για να αναλάβω μια εταιρεία τόσο καινοτόμο και ενθουσιώδη όσο η Renault.
Αυτό που είχαμε συμφωνήσει με τον Κάρλος Γκον
ήταν ότι ο Κάρλος θα γινόταν ο διάδοχός μου στη Renault.
Αλλά είχαμε συμφωνήσει επίσης ότι θα έπαυε να είναι διευθύνων σύμβουλος της Nissan.
Θα μπορούσε να το αναθέσει σε άλλους ή να διαλέξει έναν Ιάπωνα
που να γνωρίζει και τις δύο κουλτούρες.
Δεν το έκανε. Δεν έψαξε άτομο.
Μου είπε "Θα κρατήσω και τις δύο θέσεις,
θα διευθύνω ταυτόχρονα και τη Renault και τη Nissan για μερικούς μήνες".
Ώσπου να βρω διάδοχό του στη Nissan.
Φυσικά, το πίστεψα.
Πιστεύω ότι φάνηκα χαζός που το πίστεψα.
Ήθελε να διατηρήσει τον έλεγχο της Nissan.
Και αυτό ήταν ένα μοιραίο λάθος, κατά τη γνώμη μου,
για τη συμμαχία, τη Nissan, τη Renault, για τον ίδιο.
Εν τέλει, το πλήρωσε ακριβά, πιστεύω.
Κάναμε πράγματα κυριολεκτικά στα πεταχτά.
Πήγαμε στην Ταϊλάνδη για λίγες μέρες.
Μετά πήγαμε στην Αίγυπτο, στις όχθες του Νείλου.
Μετά πήγαμε στην Ευρώπη, μετά κάπου αλλού.
Ήμασταν συνέχεια στον δρόμο. Ήταν δύσκολο να αντέχεις αυτόν τον ρυθμό.
Συναντιόμουν μαζί του μια φορά τον μήνα κάπου στο δρομολόγιό του γύρω από τη Γη.
Περνούσε μόνο μια βδομάδα τον μήνα στην Ιαπωνία.
Τις υπόλοιπες ήταν στη Γαλλία ή στην Αμερική.
Ήταν ανήκουστο, ένας διευθυντής δύο παγκόσμιων κολοσσών.
Μόνο ο Κάρλος Γκον το έκανε.
Αλλά κανείς δεν μπόρεσε να του δώσει να καταλάβει
ότι δεν ήταν δυνατόν να διοικεί δύο εταιρείες τέτοιου μεγέθους
που απέχουν 10.000 χιλιόμετρα,
να περνά όλη του τη ζωή σε αεροπλάνα, ανάμεσα στις δύο.
Αδυνατείς να κατανοήσεις την περιοχή, τον κόσμο,
να δεις τις ομάδες, να καταλάβεις τι συμβαίνει πραγματικά.
Ήταν η αρχή της αποσύνδεσης.
Συνολικά, θα λανσάρουμε 26 αμάξια στα χρονικά πλαίσια του σχεδίου.
Θα αυξήσουμε τις πωλήσεις μας το 2009 κατά 800.000 οχήματα
σε σχέση με το 2006.
Θα διπλασιάσουμε την αύξηση του όγκου πωλήσεών μας στον μισό χρόνο.
Ο μεγαλύτερος στόχος του ήταν να βγάζει κέρδος
και να το μοιράζει στους μετόχους.
Όσο για το πώς φερόταν στο προσωπικό,
κρατούσε τους ταλαντούχους και έδιωχνε τους άχρηστους.
Νομίζω ότι ήταν πολύ διαφορετικό
από το στιλ διοίκησης στην Ιαπωνία.
Η εγγύτητα του Γκον με το στράτευμα, όπως το λέμε,
ήταν κάτι πάρα πολύ κακό.
2006 ΤΕΧΝΟΛΟΓΙΚΟ ΚΕΝΤΡΟ ΤΗΣ RENAULT, ΓΑΛΛΙΑ
Ο Κάρλος Γκον αποφάσισε εν μία νυκτί
ότι έπρεπε να μειώσουν κατά 30% το κόστος στο Τεχνολογικό Κέντρο.
Ουσιαστικά αναγκάστηκαν να υπογράψουν με αίμα,
καλά, προφανώς όχι,
αλλά έπρεπε να υπογράψουν ότι θα δώσουν την καρδιά και την ψυχή τους.
ΚΑΛΩΣ ΗΡΘΑΤΕ ΣΤΟ ΤΕΧΝΟΛΟΓΙΚΟ ΚΕΝΤΡΟ
Στις αρχές του 2006, ο άντρας μου δούλευε τουλάχιστον 12 ώρες τη μέρα.
Αυτό περιλάμβανε και τα Σαββατοκύριακα.
Τους τελευταίους μήνες, ήταν πάνω από 90 ώρες τη βδομάδα.
Τακτικά ξεπερνούσε τις 100 ώρες.
Οπότε, ήταν πραγματικά γελοίο.
Τότε, ένα απόγευμα, μου τηλεφώνησε η αστυνομία.
Αρχικά νόμιζα ότι ήταν σε κάποιο τροχαίο.
Αλλά προφανώς δεν ήταν έτσι.
Ο άντρας μου αυτοκτόνησε πηδώντας από μια πεζογέφυρα.
Ήδη άλλοι δύο πριν απ' αυτόν είχαν πηδήξει από την ίδια πεζογέφυρα.
Ο ένας πέθανε.
Ο άλλος τραυματίστηκε σοβαρά και κατέληξε παράλυτος σε αναπηρικό καροτσάκι.
Τρεις αυτοκτονίες σε τέσσερις μήνες. Τότε ο Τύπος άρπαξε την ιστορία.
Υπάρχει κάποια μαζική ασθένεια στο προσωπικό της Renault;
Ξανακάνουμε την ερώτηση με αφορμή την αυτοκτονία ενός 44χρονου υπαλλήλου.
Τον είδα να χάνει σχεδόν 8 κιλά σε έξι εβδομάδες.
Τον είδα να κλαίει κάθε βράδυ.
Τον είδα να δουλεύει νύχτες και Σαββατοκύριακα.
Τον είδα να μην ξέρει πια πού βρίσκεται.
Μου είπε ότι δεν θα τον συγχωρούσαν, κανένα λάθος δεν συγχωρούνταν.
Η κακοδιοίκηση της Renault δεν θα συγχωρεθεί.
Τότε δούλευα στο Τεχνολογικό Κέντρο.
Πραγματικά ήταν κάτι που δεν είχαμε ξαναβιώσει.
Κατά κάποιον τρόπο, είχε χαθεί η ουσία, η ψυχή.
Οι άνθρωποι ήταν τόσο απελπισμένοι που αυτοκτονούσαν.
Ποτέ δεν θα το φανταζόμασταν αυτό στη Renault.
Γι' αυτό έγραψα στον Κάρλος Γκον.
Σκέφτηκα ότι ίσως απαντούσε αν απευθυνόμουν απευθείας σ' αυτόν.
Δεν μου απάντησε.
Είναι φυσιολογικό.
Δεν ξέρω αν είναι ο μόνος υπεύθυνος.
Αλλά είναι υπεύθυνος για την πίεση που άσκησε στην εταιρεία,
για τις μεθόδους διαχείρισης που ενθάρρυνε.
Η αυτοκινητοβιομηχανία Renault είναι ένοχη για βαρεία αμέλεια.
Βαρεία αμέλεια.
Αμέλεια στην αυτοκτονία…
…το δικαστήριο έκρινε ότι η εταιρεία "έπρεπε να είχε αντιληφθεί τον κίνδυνο".
Η εταιρεία σαφώς δεν παίρνει ελαφρά τη καρδία μια τέτοια τραγωδία.
Μας επηρεάζει όλους.
Θα υπάρξουν συνέπειες όσον αφορά τη διοίκηση και την προσοχή…
Αυτό που συνειδητοποιώ μιλώντας μαζί σας είναι
ότι ο πόνος έχει απαλυνθεί, αλλά ο θυμός όχι.
Είμαι ακόμα γεμάτη οργή.
Είμαι…. Η οργή υπάρχει ακόμα.
Ο πόνος έχει απαλυνθεί κάπως, αλλά ο θυμός όχι.
2010 ΕΔΡΑ ΤΗΣ NISSAN, ΤΟΚΙΟ
Στην Ιαπωνία, από το 2010 ήταν υποχρεωτικό να αποκαλύπτεις το ποσό της αμοιβής σου
αν βγάζεις πάνω από 100 εκατομμύρια γιεν.
Και τότε συνειδητοποιήσαμε ότι ο μισθός του Κάρλος Γκον
ήταν επτά φορές υψηλότερος από εκείνον του διευθυντή της Toyota.
Για κάποιον σαν εμένα…
όταν είδα το εισόδημα του Κάρλος Γκον που δημοσιοποιήθηκε,
το βρήκα παράλογα υψηλό.
Ήταν πέρα από τη φαντασία μας.
Εκείνος πίστευε ότι δεν πληρωνόταν αρκετά.
Έως τότε, ο κύριος Γκον είχε αρχίσει να χάνει
τις λεγόμενες υπεράνθρωπες δυνάμεις του.
Μόλις ανακοινώθηκε ότι ο κος Γκον έπαιρνε οκτώ εκατομμύρια ευρώ από τη Nissan,
άρχισαν να κάνουν ερωτήσεις και στη Γαλλία.
Ναι, ήταν αλήθεια
ότι έπαιρνε και 1,2 εκατομμύρια ευρώ από τη Renault, και για κάποιον λόγο,
κάποιοι θεωρούσαν ότι ένας μισθός ύψους 9,2 εκατομμυρίων ευρώ ήταν υπερβολικός.
Η Ford είπε, δηλαδή ο ιδρυτής της Ford είπε
"Για να υπάρχει καλή ατμόσφαιρα στην εταιρεία,
δεν θα έπρεπε να βγάζω πάνω από 20 φορές απ' όσα βγάζει ο απλός εργάτης".
Είναι η "Μέρα Συμμετοχής". Τι γνώμη έχετε γι' αυτό το σχόλιο;
Αρχικά, είπατε "Η Ford είπε", αλλά η Ford δεν το εφαρμόζει αυτό.
Ο διευθυντής της Ford είναι ο πιο υψηλόμισθος στη βιομηχανία.
Και βγάζει τα τριπλάσια από εμένα. Προς πληροφόρησή σας.
FORBES ΡΗΣΕΙΣ ΕΠΙΧΕΙΡΗΜΑΤΙΩΝ
Δεν τον έχω δει ποτέ να ξοδεύει υπερβολικά.
Ήταν πολύ συντηρητικός και φρόντιζε τα πράγματά του.
Όσο για τα πουκάμισά του,
τα φορούσε μέχρι να κιτρινίσουν
στο κολάρο και στις μασχάλες.
Επίσης, αυτό το κουμπί εδώ.
Έβαλε μερικά κιλά κι άρχισε να τον σφίγγει λίγο στον λαιμό,
οπότε μου ζήτησε
να τα τροποποιήσω κατά ένα εκατοστό πιο μέσα.
Πραγματικά εκτιμούσε και πρόσεχε τα λεφτά του.
Ίσως γι' αυτό ήταν καλός στην οικονομία.
ΛΙΒΑΝΟΣ ΚΑΡΛΟΣ ΓΚΟΝ
Άρχισε να αλλάζει την εμφάνισή του.
Πάντα έλεγαν ότι φορούσε παπούτσια με πιο χοντρές σόλες
για να φαίνεται πιο ψηλός.
Όμως, τα μαλλιά του προφανώς είναι μεταμόσχευση.
Επιτέλους πετύχαμε 5% μερίδιο αγοράς το οποίο ήταν το πρώτο βήμα.
Τα μαλλιά του…
Μάλλον έχει πιο πολλά μαλλιά
σε σχέση με πριν.
Δεν ξέρω αν ψήλωσε,
αλλά σίγουρα έχει πιο πολλά μαλλιά τώρα.
Μετά ξεφορτώθηκε τα γυαλιά
και υποβλήθηκε σε Lasik,
μια χειρουργική επέμβαση με λέιζερ για τη μυωπία.
Σίγουρα είχε μια κρίση μέσης ηλικίας.
Χώρισε με την πρώτη του γυναίκα.
Τα παιδιά του έφυγαν στο πανεπιστήμιο.
Άρχισε να φορά καλύτερα κοστούμια. Άρχισε να δίνει σημασία στην εμφάνισή του.
Άρχισε να κορδώνεται πιο πολύ.
Ένας αναλυτής αξιών μού είπε ότι η ονομαστική αξία της ώρας του
ήταν κάπου μεταξύ 150.000 και 250.000 δολαρίων Αμερικής.
Άρα, η βασική παράμετρός μου ήταν να μη χαραμίζω τον χρόνο του.
-Πολύ καλά. Πρέπει να υπογράψω κάτι; -Ναι.
Δούλευα στη Nissan σχεδόν επτά χρόνια.
Μου παρουσιάστηκε μια ευκαιρία
να πάω να δουλέψω στην παγκόσμια έδρα στην Ιαπωνία.
Ήδη είχα αρκετό άγχος, καθώς ήταν το πρώτο μου συμβούλιο.
Δεν ήθελα να αργήσω. Δεν ήθελα στιλό που τρέχει ή κάτι τέτοιο.
Ήταν εντυπωσιακό, γιατί όλοι ήταν από νωρίς.
Ήρθε, κάθισε και μετά, ξέρετε…
Είναι 10:30, εντάξει.
Η συνάντηση ξεκίνησε ακριβώς στην ώρα της.
Ποιος ξεκινά σήμερα;
Εγώ.
-Να ξεκινήσω τώρα; -Ναι, παρακαλώ. Πάμε.
Μια ομάδα στελεχών γύρω του που κρέμονταν από τα χείλη του
σαν μια μικρή ομάδα θαυμαστών, σαν φαν κλαμπ.
Κάνουν ή προσπαθούν να κάνουν τα πάντα γι' αυτόν,
να τον ευχαριστήσουν.
Δεν θα έλεγα ότι ο Κάρλος Γκον ήταν ο αυτοκράτορας…
Δεν ξέρω αν πίστευε ότι ήταν ο Θεός,
αλλά σε κανέναν δεν επιτρεπόταν να τον αψηφά.
Στα μάτια μου, τα πόδια του δεν άγγιζαν πια το έδαφος.
Είχε απογειωθεί στη στρατόσφαιρα.
Τελικά, περικυκλώθηκε από ανθρώπους που του έλεγαν μόνο ότι είναι τέλειος κλπ.
Έχασε επαφή με την πραγματικότητα.
Αυτό συνέβαλε στην παράνοια και τον φόβο του
για συνωμοσίες εναντίον του.
Ξαφνικά κάποιοι κατήγοροι και μερικά στελέχη της Nissan λένε
"Ξέρετε κάτι; Αυτός ο τύπος είναι ένας ψυχρός, άπληστος δικτάτορας".
Αυτό είπαν. "Ψυχρός, άπληστος δικτάτορας".
"Ψυχρός, άπληστος δικτάτορας".
Τον Σεπτέμβριο του 2010,
κάποια στελέχη της Renault έλαβαν ένα γράμμα που έλεγε
ότι έχετε άτομα σε υψηλά πόστα
που δίνουν πληροφορίες σε μια κινέζικη εταιρεία,
και αυτά τα άτομα είναι αυτός, αυτός κι αυτός.
Κατηγορήθηκαν ότι πουλούσαν πληροφορίες της Renault
σε κατάσκοπους στην Κίνα.
Ο Κάρλος Γκον αντέδρασε πολύ έντονα λέγοντας
"Πηγαίνετε στην κυβέρνηση. Θα το δημοσιοποιήσουν.
Θα είναι μεγάλο θέμα στην Κίνα όπου η Nissan είναι τρανή".
Είπα "Όχι, δεν μπορούμε, δεν μπορείτε να πάτε στην κυβέρνηση.
Πρέπει να τους πείσετε να μιλήσουν".
Οργάνωσα μια μικρή ομάδα για να ανακρίνουμε αυτά τα τρία άτομα.
Ξέρω καλά και τους τρεις, αλλά τον έναν τον ξέρω πολύ καλά.
Ναι; Καλημέρα.
Γεια, Πατρίκ.
-Πώς πάει; -Καλά.
Άρα, αφού είμαστε καλοί φίλοι,
ίσως μπορέσω να τον πείσω να μιλήσει.
Ήρθα να σε συναντήσω σήμερα
γιατί μάθαμε ότι έκανες κάτι σοβαρό.
Τι;
Μιλάμε για βιομηχανική κατασκοπεία.
Δεν το πιστεύω ότι θα έκανες κάτι τέτοιο.
Συγγνώμη, μάλλον δεν ξύπνησα καλά ακόμα. Δεν καταλαβαίνω.
Και έτσι, τον συνάντησα
και μου λέει "Τι λες, Πάτρικ;
"Αυτό είναι… Δεν έχω καμία σχέση μ' αυτό".
Του απάντησα "Ναι, αλλά έλαβα ένα έγγραφο
που δείχνει ότι έχεις λογαριασμό στην Ελβετία όπου κατατέθηκαν τα λεφτά".
Είπε "Δεν αληθεύει".
Για να έχουμε απόλυτη διαφάνεια, κάποιοι από τους βοηθούς σου
ανακρίνονται αυτήν τη στιγμή σε γραφεία εδώ κοντά.
Είναι ύποπτοι για τα ίδια αδικήματα.
-Είσαι στο επίκεντρο μιας στρατηγικής… -Μα είναι…
-Έχεις κάνει κάτι χαζό. -Δεν έκανα τίποτα χαζό.
Ήταν χαζό και ήταν λάθος.
Τα ξέρεις όλα καλύτερα από εμένα, Μισέλ.
Δεν ξέρω τίποτα.
Πραγματικά δεν ξέρω για τι πράγμα μιλάς.
Δεν ξέρω τίποτα.
Αυτό σημαίνει ότι η καριέρα σου, η οικογένειά σου, όλα τελείωσαν.
Μόλις φύγεις απ' αυτό το δωμάτιο, φεύγεις και από τη Renault, Μισέλ.
Το θέμα είναι ότι δεν θέλω να μπλέξω άσχημα για κάτι που δεν έκανα.
Εσύ ξέρεις, Μισέλ.
Μόλις είχαμε γυρίσει στο γραφείο μετά τις γιορτές.
Πήγαμε στα γραφεία
να χαιρετίσουμε τους άλλους, να τους ευχηθούμε καλή χρονιά.
Τότε, πρωί πρωί, ακούσαμε μια φήμη
ότι τρία άτομα είχαν απολυθεί.
Σύντομα μας είπαν ότι δεν επιτρέπεται καν να τους μιλήσουμε
αν μας τηλεφωνήσουν.
Μα πού ζούμε;
Είναι η ΕΣΣΔ του Στάλιν;
Τρεις υπάλληλοι της Renault, τρία ανώτερα στελέχη,
είναι ύποπτοι για διαρροή εμπορικών μυστικών.
Τρία άτομα στην καρδιά του ομίλου απολύθηκαν
για την αποκάλυψη στρατηγικών πληροφοριών που αφορούν τα ηλεκτρικά αμάξια.
Ένα σκάνδαλο που ντροπιάζει τη διοίκηση.
Με έδιωξαν από την εταιρεία σαν σκυλί.
Η Renault εξαπέλυσε σοβαρές κατηγορίες τις οποίες διαψεύδω απολύτως.
Δεν άγγιξα λεφτά. Δεν έχω ξένους τραπεζικούς λογαριασμούς.
Δεν κρύβω τίποτα. Η έρευνα είναι στα χέρια της δικαιοσύνης.
Όλα χειροτερεύουν γιατί ο Κάρλος Γκον βγαίνει στα κεντρικά κανάλια.
Έχουμε τον Κάρλος Γκον.
-Καλησπέρα. Ευχαριστώ που ήρθατε. -Καλησπέρα.
Υπάρχουν πολλά ερωτήματα γύρω από την υπόθεση.
Οι σύμβουλοι τού είπαν "Μη μιλάς για αποδείξεις. Πρόσεχε".
Είχατε επίσημες αποδείξεις για την ενοχή τους;
Ακούστε, έχουμε βεβαιότητες. Δεν θα ήμασταν εδώ αν δεν είχαμε.
Πρέπει να ξέρετε…
Όλοι ρωτάνε "Πού είναι οι αποδείξεις;"
Ήξερα ότι ήταν μπούρδες.
Ούτε μία λέξη δεν αλήθευε.
Αλλά δεν έχουμε αποδείξεις.
Έχουμε εκείνο το άθλιο χαρτί
που είχε επινοήσει κάποιος στη Renault ο οποίος είναι απατεώνας.
Οι κατηγορούμενοι υπάλληλοι δεν ήταν κατάσκοποι, ήταν θύματα εκβιασμού.
Και οι τραπεζικοί λογαριασμοί, όλα, όλα αυτά ήταν επινόηση.
Ναι ή όχι, υπήρξε βιομηχανική κατασκοπεία στη Renault;
Η διοίκηση αρχίζει να δείχνει τις αμφιβολίες της.
Είχαμε γίνει ρεζίλι.
Όλοι γελούσαν με τη Renault,
και πιο συγκεκριμένα με τον Κάρλος Γκον.
Και τότε εν τέλει, έναν μήνα αργότερα,
δεν θυμάμαι καλά την αλληλουχία, επανήλθε στην τηλεόραση.
-Καλησπέρα. -Χαίρετε.
Τον Ιανουάριο, είπατε ότι είχες βεβαιότητες
και ένα πλήθος αποδείξεων κατασκοπείας.
Πλέον είναι σαφές ότι επιεικώς κάνατε λάθος.
Ποιο είναι το συμπέρασμά σας;
Ακούστε, έκανα λάθος.
Κάναμε λάθος.
Σύμφωνα με το πόρισμα του εισαγγελέα του Παρισιού,
φαίνεται πως εξαπατηθήκαμε.
Ο Σαρκοζί ζητά είτε το νούμερο ένα είτε το νούμερο δύο να παραιτηθεί.
Εκείνη την εποχή ο Σαρκοζί ήταν πρόεδρος.
Και έτσι, έχω ξοφλήσει.
Πρέπει να φύγω. Να παραιτηθώ για να προστατεύσω τον Κάρλος Γκον.
Υπάρχει μια έκφραση. "Το ψάρι βρομά από το κεφάλι".
Ξεκάθαρα πιστεύαμε ότι η ανώτερη διοίκηση είχε τρελαθεί.
Ήταν πραγματικά η αρχή του τέλους για τον Κάρλος Γκον
και για τη συμμαχία, θα έλεγα.
Για εμένα, το πιο συμβολικό πράγμα σ' αυτήν τη θλιβερή ιστορία
είναι αυτό που έκανε στις Βερσαλλίες.
Επισήμως, είναι για τα 15α γενέθλια της συμμαχίας της Renault με τη Nissan,
αλλά το έκανε ακριβώς ανήμερα των 60ών γενεθλίων του.
Είναι γεγονός ότι το Παλάτι των Βερσαλλιών απλώς δεν ήταν διαθέσιμο κάποια άλλη μέρα.
Ήταν απλώς…
Ήταν καθαρά μια σύμπτωση που η εργασιακή εκδήλωση έγινε
την ίδια μέρα με τα 60ά γενέθλιά του.
Δεν ήταν σχεδιασμένο.
Δεν είχε τούρτα γενεθλίων. Δεν του τραγούδησαν "Χρόνια πολλά".
Αλλά υπήρχε ένας σεφ με αστέρι Michelin που ήταν ωραίο.
Ξέρετε πόσο κόστισαν αυτά τα γενέθλια;
Περίπου 630.000 ευρώ.
Και αυτά τα πληρώνει με λεφτά της Renault-Nissan.
Πάμε στην ντίσκο.
Ευχαριστώ.
Κυρίες και κύριοι, αγαπητοί φίλοι, καλησπέρα και καλώς ήρθατε.
Σε αυτό το σημείο, καλείς όσους έχουν συνεισφέρει στη συμμαχία,
όχι μόνο φίλους και, ξέρω εγώ,
μερικούς VIP και διασημότητες, όπως τη Σέρι Μπλερ.
Και, ναι, κάλεσε μερικούς φίλους και συγγενείς,
αλλά ήταν μόνο 95 από ένα σύνολο…
Πρέπει να ήταν τουλάχιστον 150 άτομα συνολικά,
και σίγουρα υπήρχαν τουλάχιστον τρία άτομα που δουλεύουν στη συμμαχία.
Φυσικά, για την επέτειο της συμμαχίας, έπρεπε να προσκληθεί ο Λουί Σβετζέρ.
Όχι. Δεν προσκλήθηκα στην επέτειο της συμμαχίας Renault-Nissan.
Ήταν υπερβολικό.
Ήταν ανάρμοστο, το λιγότερο.
Η πρώτη μου αντίδραση ήταν "Είναι ηλίθιος;"
Δεν το πίστευα.
Εκτός από το διοικητικό συμβούλιο, όλοι αγοράζαμε μόνοι τα χαρτικά μας.
Ο Γκον ευφυώς κατάφερε να ενσταλάξει μια λιτότητα στην εταιρεία,
αλλά αυτό δεν συμβάδιζε με όσα έβλεπε ο κόσμος,
το χάσμα ανάμεσα στη φειδωλή συμπεριφορά των υπαλλήλων
και την εμφανή χλιδή του τρόπου ζωής του Γκον.
Τα πάρτι των Βερσαλλιών,
τα εισιτήρια για το Παγκόσμιο Κύπελλο.
Το ιδιωτικό αεροπλάνο.
Την έλλειψη διαχωρισμού μεταξύ εργασίας και διασκέδασης.
Από τη σκοπιά της Nissan, ξέρετε,
ήταν σαφές ότι ξόδευε όλο και λιγότερο χρόνο κι ενέργεια
για τη Nissan συγκριτικά με πριν.
Και αυτό είναι ένα σημαντικό σημείο,
το ότι η ηγεσία του στη Nissan χάνει τη λάμψη της.
Για να συνεχίσω να εστιάζω στη Nissan
και για να διατηρηθεί η δυναμική στην επίτευξη επιδόσεων της Nissan,
πρότεινα στο συμβούλιο της Nissan, και αυτό συμφώνησε,
να προαχθεί ο Χιρότο Σαϊκάουα στη θέση του διευθύνοντα συμβούλου.
Ο Σαϊκάουα έγινε διευθύνων σύμβουλος όταν ο Γκον έγινε πρόεδρος.
Ήταν γεγονός ότι ο Γκον δεν έπαιζε τον ρόλο του προέδρου.
Εν πολλοίς, εξακολουθούσε να ελέγχει την εταιρεία.
ΖΑΝ ΠΟΛ ΜΠΑΝΤΟΥΕΛ ΔΙΚΗΓΟΡΟΣ
Ενδιαφέρθηκα για τη Renault
εξαιτίας της συμπεριφοράς του διευθύνοντα συμβούλου της.
Έχετε να κάνετε με ένα άτομο που συνάμα μοιάζει να είναι cost killer,
δηλαδή κάποιος που μειώνει τα έξοδα,
και που παράλληλα στήνει, στην αλλοδαπή, μακριά από τα βλέμματα όλων,
δηλαδή των μετόχων της Renault και της Nissan,
έναν τεράστιο κουμπαρά.
Απ' ότι καταλαβαίνω…
Μια κομπίνα… Πρέπει να προσέξω εδώ.
-Ναι. -Πρέπει να προσέξω πολύ.
Αλλά ναι, απ' ό,τι καταλαβαίνω, στήθηκαν ορισμένες εταιρείες
των οποίων ο σκοπός ήταν να επενδύουν χρήματα σε νέες επιχειρήσεις,
ώστε η Nissan να έχει ένα πλεονέκτημα σε συγκεκριμένες βιομηχανίες.
Πλέον τις έχουν πολλές αυτοκινητοβιομηχανίες.
Ουσιαστικά, μπορείς να επενδύεις σε νεοφυείς επιχειρήσεις
και σε λίγο πιο ριψοκίνδυνες επιχειρήσεις.
Και έτσι, κάμποσα χρήματα μπήκαν εκεί.
Αλλά αντί να στηθούν, να χρησιμοποιηθούν ως κεφάλαιο για τεχνολογικούς σκοπούς,
υπάρχει μια πληθώρα από διευθυντές που εναλλάσσονται, έτσι;
Και τα λεφτά δαπανώνται για διάφορα πράγματα.
Ήμουν ένας από τους διευθυντές.
Έτσι όπως στήθηκε,
η διαχείριση του κεφαλαίου ουσιαστικά γινόταν από το Άμστερνταμ.
Όμως το υπονοούμενο είναι η εσκεμμένη απόκρυψη με σκοπό
τον δόλο.
Δηλαδή, να τα περιπλέξουν όλα τόσο, ώστε κανείς να μην κατανοεί τι γίνεται.
Μετακινούσαν άτομα πέρα δώθε, ενώ έκαναν κάτι άλλο.
Οργάνωσε
κάποιες κομπίνες
που του επέτρεψαν να καταχραστεί τεράστια χρηματικά ποσά
για να αγοράσει βίλες, για να αγοράσει ένα γιοτ,
για να αγοράσει κοσμήματα.
Τώρα προκύπτει, φαίνεται,
ότι κάποιοι πόροι χρησιμοποιήθηκαν για την αγορά σπιτιών κλπ.
-Αλλά δεν το γνωρίζω. -Πόσα λεφτά μπήκαν στο ταμείο;
-Φοβάμαι πως δεν θυμάμαι. -Όχι;
Αλλά δεν ήταν λίγα.
-Δεν είναι δεκάδες χιλιάδες. Είναι… -Όχι, είναι εκατομμύρια.
Μπορούμε να εκτιμήσουμε την αξία των ακινήτων που αγοράστηκαν στο εξωτερικό
από τον κύριο Γκον, με το πρόσχημα οικονομικών οντοτήτων,
και το άθροισμα των ποσών φτάνει σε σοβαρά νούμερα.
Νομίζω ότι ήταν μάγος με την έννοια ότι
είχε τόσα λεφτά με τα οποία να δουλέψει…
Ότι ιδιοφυώς δημιούργησε ένα σύστημα
που του επέτρεπε να τα κάνει ό,τι ήθελε.
Ποιες ήταν οι συνθήκες που το κατέστησαν εφικτό
να μη γίνουν αντιληπτές όλες αυτές οι ατασθαλίες,
προτού γίνουν πολύ σοβαρές;
Καλή ερώτηση.
Βασικά, δεν γνώριζα
και πολλοί δεν το γνωρίζουν.
Οφείλουμε να παραδεχτούμε ότι έγιναν τέτοιου είδους ατασθαλίες
χωρίς να εντοπιστούν.
Λυπάμαι που το λέω,
αλλά κατά τη γνώμη μου,
τα στελέχη της Nissan βασίζονταν πλήρως στον κύριο Γκον.
Ήταν υπερβολικά εξαρτημένοι από αυτόν.
Κανείς δεν του ασκούσε κριτική, τον άφηναν να κάνει ό,τι ήθελε.
Τα σπίτια ανήκουν στη Nissan. Αν πουν
"Θεέ μου, τώρα το ανακαλύπτουμε! Το έκανες στα κρυφά!" Κρυφά;
Να σας δείξω τα έγγραφα.
Αυτό το υπογράφουν
εκπρόσωποι της διοίκησης της Nissan, οι Γκρεγκ Κέλι και Χιρότο Σαϊκάουα.
"Χρήση ακίνητης περιουσίας, κατοικία.
Ρίο ντε Τζανέιρο, Βραζιλία, Βηρυτός, Λίβανος".
Έτσι, όταν ακούω ότι όλοι εξεπλάγησαν,
κι ότι το κάναμε στα κρυφά, είπα "Θεέ μου!"
Αλλά το γεγονός είναι, ξέρετε…
Εμπιστευόμουν τον κύριο Γκον και την ομάδα του, και…
Οπότε, ξέρετε, το…
Δεν είναι ο στόχος μου να δημιουργώ υποψίες.
Μου έχει ανατεθεί να βοηθήσω στην έρευνα για τη φερόμενη ατασθαλία του Γκον.
Και καθώς προχωράμε, βλέπουμε ότι ορισμένα στελέχη
έχουν εμπλακεί σε κάποιες παραβατικές συμπεριφορές.
Καθώς εξελίσσεται το θέμα, βλέπουμε
να αποκαλύπτονται επάλληλα επίπεδα.
Αυτό που έκανα ήταν να το εξηγήσω αυτό
στον επικεφαλής της ελεγκτικής επιτροπής,
άρα τα καταγγέλλω όλα αυτά, ας πούμε.
Αν το συμβούλιο πει "Μην ανησυχείς, Ραβ. Το έχουμε υπό έλεγχο.
Ευχαριστούμε, αλλά έχουμε λάβει υπόψη τους προβληματισμούς σου.
Δεν χρειάζεται να κάνουμε κάτι",
τέλεια. Όλα μια χαρά. Έκανα τη δουλειά μου, αυτοί τη δική τους.
Όμως, δεν συμβαίνει αυτό. Απλώς επικρατεί μια αλλόκοτη σιωπή.
Μέσα σε τρεις μέρες, με απομακρύνουν από την έρευνα για τον Γκον.
Μου λένε ότι μετά από οκτώ χρόνια διαμονής στην Ιαπωνία, πρέπει να γυρίσω σπίτι.
Ουσιαστικά, χάνω τη δουλειά μου.
Τότε πρέπει να αναρωτηθείς, μήπως όλο το βαρέλι είναι σάπιο;
Και αν το βαρέλι είναι σάπιο,
το παιχνίδι τελειώνει, όχι;
Ζήτησαν από τον κο Γκον να μείνει ακόμα λίγα χρόνια
για να πάει τη συμμαχία στο επόμενο στάδιο.
Οι περισσότεροι θα έλεγαν "συγχώνευση" αυτό το επόμενο στάδιο,
αλλά ο κος Γκον κι η επικοινωνιακή ομάδα πολύ προσεκτικά απέφυγαν αυτήν τη λέξη.
Μάλλον ένας από τους λόγους που είμαι σ' αυτήν τη θέση σήμερα
είναι επειδή δέχτηκα αυτήν την προσφορά
να συνεχίσω με την ενοποίηση των δύο εταιρειών,
με τη σύγκλισή τους.
Ωστόσο, από τη σκοπιά της Nissan,
μάλλον κατέληξαν στο συμπέρασμα ότι δεν θα είχαν όφελος
από μια συγχώνευση με τη Renault.
Επανειλημμένα είπα ξεκάθαρα ότι είμαι κατά της συγχώνευσης.
Είμαι υπέρ της συμμαχίας, αλλά δεν υποστηρίζω τη συγχώνευση.
Να η θέση μου.
Δυστυχώς, δεν υπήρχε εμπιστοσύνη.
Και κάποιοι Ιάπωνες φίλοι μας πίστευαν
ότι ο μόνος τρόπος για να ξεφορτωθούν την επιρροή της Renault πάνω στη Nissan
είναι να με ξεφορτωθούν.
Ο Κάρλος Γκον είναι σαν εξέταση προστάτη για τους Ιάπωνες.
Αυτήν τη στιγμή, ξέρουν ότι είναι υγιής, ότι είναι απαραίτητος,
αλλά και έτσι, παραμένει μια διαολεμένη ταπείνωση
κάποιος να χώνει το χέρι του στον πισινό σου.
Και εν καιρώ, θα αντιδράσουν
αρκετά βίαια ενάντια σ' αυτό.
Τα κατάφερε για 19 χρόνια, πριν αντιδράσουν τελικά.
Αλλά πώς αντέδρασαν!
Ισχυρός επιχειρηματίας συνελήφθη στο Τόκιο για υποψίες οικονομικών ατασθαλιών.
Ο Κάρλος Γκον, πρόεδρος του συμβουλίου της Nissan, Ιαπωνία…
Ο θρυλικός διευθυντής της Renault-Nissan, Κάρλος Γκον, συνελήφθη στην Ιαπωνία.
Η Nissan λέει ότι μήνες τώρα ερευνούσε τον Γκον.
Κατηγορείται για χρήση εταιρικών χρημάτων για προσωπικούς σκοπούς.
Κατέβηκα από το αεροπλάνο. Με πήραν με ένα αμάξι.
Έφτασα στον έλεγχο. Είπαν ότι υπάρχει θέμα με τη βίζα.
Μου πήραν το κινητό και με συνέλαβαν.
Δεν καταλαβαίνω τι γίνεται.
Σκέφτηκα "Ώστε συνελήφθη τελικά".
Να πάρω έστω στη Nissan για να στείλουν δικηγόρο;
Δεν ήξερα ότι η Nissan ήταν από πίσω.
Είχε στηθεί πολύ νωρίτερα από τον εισαγγελέα και την εταιρεία.
Το απίστευτο είναι ότι τα κανάλια στην Ιαπωνία είχαν ενημερωθεί
ότι θα τον συλλαμβάνανε και τον περίμεναν.
Οι μετοχές των Nissan και Renault βουλιάζουν.
Ήμουν σε ένα σεμινάριο της εταιρείας. Στις δέκα πήγαμε για καφέ.
Ανοίγω το κινητό μου.
Δόλιες συμπεριφορές…
Είναι σαφές ότι κάποιος τον ήθελε στη φυλακή.
Όλα ξεκίνησαν με εσωτερική έρευνα της Nissan λόγω αναφοράς πληροφοριοδότη.
Συνελήφθη και το ανώτερο στέλεχος του Κάρλος Γκον, Γκρεγκ Κέλι.
Πέρασαν πέντε ώρες από τη σύλληψή μου
μέχρι να βρεθώ σε ένα μικρό κελί στο Κοσούγκε.
Άπαξ και σε συλλάβουν, στην Ιαπωνία έχεις μπλέξει άσχημα.
Θεωρείσαι ένοχος από πάρα πολλές απόψεις.
Πώς να το πω; Έχω ακόμα… Ακόμα και όταν το συζητάω. Πονάει εδώ.
Μια ακαμψία.
Ήμασταν βέβαιοι… Ήμουν βέβαιη ότι ήταν λάθος
και ότι θα βγει την επομένη, διότι τι θα μπορούσε να συμβεί;
Μου είπαν ότι είναι απολύτως νόμιμο. Πώς γίνεται να είναι νόμιμο;
Διάβαζα ιαπωνικά άρθρα μεταφρασμένα από τη Google
για να καταλάβω τι συνέβαινε.
Αρχίσαμε να καταλαβαίνουμε πράγματα
όταν είδαμε τη συνέντευξη Τύπου του Χιρότο Σαϊκάουα.
Τότε καταλάβαμε ότι συνέβαινε κάτι απίστευτο.
Ήταν σαν το "Το Παιχνίδι τού Στέμματος", σε έκδοση Nissan.
Ήταν εντελώς τρελό.
Είμαστε έξαλλοι…
και για εμένα προσωπικά…
Νιώθω μεγάλη απογοήτευση.
Το πρόβλημα είναι ότι ένα άτομο έχει τόσο πολλή δύναμη.
Η σκοτεινή πλευρά της εποχής του Γκον που κράτησε πολλά χρόνια.
Κάποιοι πάλι είπαν ότι εγώ, ο Σαϊκάουα, πρόδωσα τον Κάρλος Γκον,
αλλά δεν το έκανα καθόλου.
Αυτός πρόδωσε την εμπιστοσύνη μου.
Αυτό θέλω να πω.
Δεν συμφώνησα μ' αυτό.
Συμφώνησα να είμαι δικηγόρος για μια αυτοκινητοβιομηχανία.
Δεν συμφώνησα να εμπλακώ
σε κάποια παράξενη, διεθνή συνωμοσία
ή σε κάποιο αδίκημα, ειδικά στην Ιαπωνία.
ΚΕΝΤΡΟ ΚΡΑΤΗΣΗΣ ΚΟΣΟΥΓΚΕ, ΤΟΚΙΟ
Στην Ιαπωνία, αυτοί που κατηγορούνται για κάποιο έγκλημα,
κρίνονται ένοχοι σε ποσοστό 99%.
Η νομιμότητα ενός συστήματος δικαιοσύνης δεν βασίζεται στο ποσοστό καταδικών,
αλλά στην πεποίθηση ότι αναζητά μια τίμια αλήθεια
και ότι απονέμει δίκαιες και ορθές ετυμηγορίες.
Στην Ιαπωνία, αν κάποιος συλληφθεί…
η ζωή του τελειώνει.
Εκατόν τριάντα μέρες στη φυλακή, στην απομόνωση,
σε μικροσκοπικό κελί χωρίς παράθυρο, ντους δύο φορές την εβδομάδα.
Πήγα να ζητήσω περισσότερα. Είπαν όχι. Ανακρίσεις μέρα και νύχτα.
Μπορεί να γινόταν το πρωί, το απόγευμα, τη νύχτα,
έως και οκτώ ώρες χωρίς την παρουσία δικηγόρου.
Έτσι, εξαρχής ένιωσα
ότι δεν υπήρχε ενδιαφέρον να βρεθεί η αλήθεια.
ΤΡΕΙΣ ΜΗΝΕΣ ΑΡΓΟΤΕΡΑ ΚΕΝΤΡΟ ΚΡΑΤΗΣΗΣ ΚΟΣΟΥΓΚΕ, ΤΟΚΙΟ
Τον πρωτογνώρισα στις 14 Φεβρουαρίου 2019.
Ήταν του Αγίου Βαλεντίνου.
Ως τότε ήταν ήδη τρεις μήνες υπό κράτηση.
Μετά τη σύλληψή του, ο κύριος Γκον ανακρινόταν κάθε μέρα.
Οι ανακρίσεις δεν είναι το είδος της συζήτησης
που την κάνεις όσο πίνεις τσάι και τρως κέικ.
"Θα χειροτερέψει αν απλώς δεν ομολογήσεις",
μου είπε επανειλημμένα ο εισαγγελέας.
"Αν δεν ομολογήσεις, θα κυνηγήσουμε όχι μόνο εσένα, αλλά και τους δικούς σου".
Οι δικηγόροι στην Ιαπωνία συχνά αποκαλούν αυτήν τη συμφωνία
"δικαιοσύνη ομηρείας".
Είναι ένας κόσμος όπου ο χρόνος κινείται προς τα πίσω.
Ένας χαρακτήρας ονόματι Λευκή Βασίλισσα από την Αλίκη στη Χώρα των Θαυμάτων.
Ο κόσμος της Λευκής Βασίλισσας κινείται προς τα πίσω στον χρόνο.
Έτσι γίνεται μια δίκη στην Ιαπωνία.
Πρώτα έρχεται η τιμωρία.
Μετά είναι η δίκη.
Μετά, στο τέλος, δικάζονται.
Οπότε ο χρόνος κινείται προς τα πίσω.
Ήμουν όμηρος μιας χώρας
την οποία υπηρέτησα επί 17 χρόνια.
Ναι. Στην τελική, είναι ένα πράγμα να σε έχουν στην μπούκα
επειδή δεν σε θέλουν πια σ' αυτήν τη δουλειά,
και είναι άλλο να σε βάλουν στη φυλακή…
Αυτό πάει σε ένα τελείως διαφορετικό επίπεδο.
Εκτός κι αν το αξίζεις, φυσικά.
Ναι.
Έστειλε μήνυμα με τους πρεσβευτές του προξενείου,
"Μη μιλάτε σε κανέναν.
Μην πάτε πουθενά και να προσέχετε όταν τηλεφωνείτε".
Πραγματικά, θα έλεγα ότι φοβόμασταν.
Έλεγα στον ξάδερφό μου "Έλα τώρα.
Ας βρούμε κάποιον. Να τον βγάλουμε. Είναι ο μόνος τρόπος".
ΜΑΣΑΧΟΥΣΕΤΗ, ΗΠΑ
ΣΗΜΑΙΝΩΝ ΑΤΟΜΟ ΣΥΝΕΛΗΦΘΗ ΣΤΟ ΤΟΚΙΟ
ΑΠΑΙΤΕΙΤΑΙ ΑΜΕΣΩΣ ΣΧΕΔΙΟ ΔΙΑΦΥΓΗΣ
Μετά από πολλές διαπραγματεύσεις με το δικαστήριο,
αφέθηκε ελεύθερος με εγγύηση ύψους ενός δισεκατομμυρίου γιεν.
Διαπραγματευτήκαμε με το κέντρο κράτησης,
ώστε να τον βγάλουμε από την πίσω πόρτα.
Αλλά για κάποιον λόγο, το κέντρο κράτησης του Τόκιο δεν το ενέκρινε.
Μεταμφιέσαμε τον κύριο Κάρλος Γκον ως Ιάπωνα εργάτη.
Όταν αφέθηκε ελεύθερος, τον φορτώσαμε σε ένα φορτηγάκι.
Η μεταμφίεσή του
ήταν τόσο αξιολύπητη…
Το γεγονός ότι η μεταμφίεσή του ήταν ορατή απόδειξη
του ότι δεν ήταν με το μέρος της δικαιοσύνης,
με έθλιψε αφάνταστα.
Σχεδόν ποτέ δεν σου δίνεται ευκαιρία
να κυνηγήσεις έναν ξένο, πόσο μάλλον κάποιον διάσημο σαν τον Γκον.
Ούτε θα ονειρευόμουν κάτι τέτοιο.
Όταν αφέθηκε ελεύθερος με εγγύηση,
ως ρεπόρτερ του κίτρινου Τύπου, έπρεπε να παρακολουθώ κάθε του κίνηση.
Εκείνη την εποχή επικρατούσε απόλυτο χάος.
Γινόταν χαμός από τα ΜΜΕ.
Επί έναν ολόκληρο χρόνο καταγράφαμε τις καθημερινές του δραστηριότητες,
αλλά ποτέ δεν τον είδαμε να οδηγεί Nissan.
ΝΑΥΛΩΣΗ ΙΔΙΩΤΙΚΟΥ ΤΖΕΤ
ΠΟΡΕΙΑ ΠΤΗΣΗΣ ΠΡΟΣ ΕΝΑΕΡΙΟ ΧΩΡΟ ΚΙΝΑΣ ΠΡΟΣ ΑΠΟΦΥΓΗ ΑΝΑΣΧΕΣΗΣ
ΕΞΑΓΩΓΗ ΜΕΤΑ ΤΑ ΧΡΙΣΤΟΥΓΕΝΝΑ/ΚΟΥΤΙ ΗΧΕΙΟΥ/ ΕΠΙΤΑΚΤΙΚΕΣ ΤΡΥΠΕΣ ΑΕΡΙΣΜΟΥ
Ήξερε ότι τον παρακολουθούσαν συνεχώς.
Υπήρχε κάμερα παρακολούθησης
στην είσοδο του σπιτιού του.
Άρα, το ποιος τον επισκεπτόταν, τι ώρα έφευγε από το σπίτι,
όλα καταγράφονταν σε βίντεο.
ΔΡΟΜΟΛΟΓΙΟ MT/ST/RG
ΑΦΙΞΗ ΚΙΑ 29/12 ΣΤΙΣ 22:00
ΜΕΣΑ ΚΑΙ ΕΞΩ ΣΕ 24 ΩΡΕΣ
ΕΠΙΒΕΒΑΙΩΣΗ ΒΑΡΟΥΣ 75 ΚΙΛΑ
ΤΑΝΓΚΟ ΜΑΪΚ
Ο εγκέφαλος της απόδρασης ήταν ο Μάικλ Τέιλορ,
πρώην Αμερικανός πράκτορας ειδικών δυνάμεων
που μάλλον οργάνωσε ένα δίκτυο από πρώην μάχιμο και προσωπικό ασφαλείας
για να τον βοηθήσουν να καταρτίσει το περίπλοκο σχέδιο διαφυγής.
Νομίζω ότι ήδη σχεδίαζε τη διαφυγή του
όταν αφέθηκε ελεύθερος με εγγύηση.
Αυτό πιστεύω.
Άκουσα πως όποτε συναντούσε κάποιον,
συνήθως βρίσκονταν στο Grand Hyatt.
Καμιά φορά πήγαινε με το αμάξι,
και καμιά φορά πήγαινε με τα πόδια.
Δεν είναι υπερβολή να πει κανείς ότι έβγαινε κάθε μέρα.
Οπότε οι φωτογραφίες και τα βίντεο άρχισαν να φαίνονται όλα τα ίδια.
Ήθελε οι ερευνητές, οι φρουροί να νομίζουν
ότι οι έξοδοι στο Grand Hyatt ήταν μέσα στη ρουτίνα του
και ότι δεν πήγαινε για κάποιον ιδιαίτερο λόγο.
Υποθέτω ότι ήξερε κιόλας
πού ήταν τοποθετημένες όλες οι κάμερες.
Εκείνη την εποχή, δεν του επιτρεπόταν
να επικοινωνεί με κανέναν που εμπλεκόταν στην υπόθεση.
Οπότε, σύμφωνα με τους όρους της εγγύησης,
ο Κάρλος Γκον
δεν μπορούσε να συναντά, να μιλά ή να γράφει στη γυναίκα του, την Κάρολ.
Προστέθηκε αυτός ο όρος.
Μου φάνηκε πολύ δύσκολο το ότι έπρεπε να τον ενημερώσω
γι' αυτόν τον όρο.
Κύριε Γκον, έχετε μήνυμα για όσους σας στηρίζουν;
Ζητάμε από τον πρόεδρο να ασκήσει πίεση στην ιαπωνική κυβέρνηση
να γίνουν σεβαστά τα ανθρώπινα δικαιώματα και το δικαίωμα υπεράσπισης
ή για να δικαστεί ο Κάρλος στη Γαλλία.
-Ζητάτε να δικαστεί στη Γαλλία; -Ναι,
διότι βλέπουμε ότι δεν θα δικαστεί δίκαια στην Ιαπωνία.
Όσες φορές και αν προσπαθήσαμε,
ποτέ δεν ορίστηκε ημερομηνία για τη δίκη.
Αντιμέτωπος μ' αυτήν την κατάσταση,
ο Γκον αναρωτιόταν για πόσο θα πρέπει να μείνει εκεί.
Άρχισε να ρωτάει πότε θα γίνει η δίκη
και αν θα ήταν σε θέση
να τύχει μιας δίκαιης δίκης.
Άρχισε να το ρωτά συχνά αυτό.
Όλα τα σημάδια έδειχναν ότι με τίποτα δεν θα είχα μια δίκαιη αντιμετώπιση.
Δεν είναι δύσκολο να συμπεράνεις
ότι θα πεθάνεις στην Ιαπωνία ή ότι πρέπει να φύγεις.
Μετά τη σύλληψή του,
στη Βηρυτό εμφανίστηκαν αφίσες στήριξης του Λιβανέζου επιχειρηματία Κάρλος Γκον.
Δεν μπορείς να καταλάβεις τον Κάρλος Γκον,
τα κίνητρά του, τι τον ωθεί, αυτήν την επιθυμία να πετύχει,
να κερδίζει, να δείχνει ότι είναι ο καλύτερος,
χωρίς να καταλάβεις τον πόνο της παιδικής του ηλικίας.
Βρήκαμε ένα άρθρο για τον πατέρα Μπουλός Μασάντ
που βρέθηκε νεκρός ένα βράδυ τον Απρίλιο του 1960.
Τον πυροβόλησαν δύο φορές.
Και κοντά στον τόπο του εγκλήματος
είδαν ένα Peugeot που ανήκε στον πατέρα του Κάρλος Γκον.
Αυτό που καταλάβαμε εν τέλει
είναι ότι ο Ζορζ Γκον χρησιμοποιούσε τον ιερέα, τον Μπουλός Μασάντ,
για το λαθρεμπόριο διαμαντιών από την Αφρική.
Δικάστηκε και καταδικάστηκε σε θάνατο.
Μετά, τη δεκαετία του '70, ξέσπασε εμφύλιος πόλεμος στον Λίβανο.
Κατάφερε να δραπετεύσει από τη φυλακή και βρήκε καταφύγιο στη Βραζιλία.
Φαντάζεστε
ότι μια παιδική ηλικία με τον πατέρα του στη φυλακή για φόνο,
καταδικασμένο σε θάνατο για τη δολοφονία ενός ιερέα,
θα ήταν κάτι πολύ δύσκολο.
Μια ζωή, ο Κάρλος Γκον έχτιζε τον θρύλο του.
ΤΕΛΕΥΤΑΙΟ ΜΥΣΤΙΚΟ
Η ιστορία μιας ζωής που δεν ήταν ακριβώς αυτή που έζησε.
Άρα μάλλον ένιωθε μια ανάγκη
να δείξει στα άτομα με τα οποία μεγάλωσε,
να τους πει "Δείτε πόσο πετυχημένος έγινα, παρά τις καταβολές μου,
παρά την ιστορία του πατέρα, της ζωής μου. Ορίστε. Πέτυχα σπουδαία πράγματα".
Τον είδα τελευταία φορά στις 26 του μηνός.
Με πλησίασε και μου είπε
"Κέικο, θα σε πληρώσω".
Ξαφνιάστηκα γιατί δεν ήταν ακόμα καιρός να πληρωθώ.
Όμως, ζήτησε όλες τις αποδείξεις μου
και με πλήρωσε.
Μου είπε να διαλέξω όποιο κρασί ήθελα
και μου χάρισε δύο μπουκάλια.
Ζήτησε να βγούμε μια φωτογραφία μαζί.
Δεν το είχε ξαναζητήσει, οπότε χάρηκα πολύ.
Με αγκάλιασε κιόλας.
Δεν είναι ο τύπος του ανθρώπου που αγκαλιάζει.
Νομίζω ότι με αγκάλιασε επειδή
είχε σκοπό να το σκάσει.
Ήξερε ότι ήταν η τελευταία φορά,
οπότε μου έδωσε το δώρο, με αγκάλιασε και βγήκε φωτογραφία μαζί μου.
Αυτό μου έδωσε χαρά.
29 ΔΕΚΕΜΒΡΙΟΥ 2019
Στις 29 του μηνός, ο Μάικλ Τέιλορ
ήρθε με ιδιωτικό τζετ από το Ντουμπάι στο Διεθνές Αεροδρόμιο του Κανσάι.
Οι Ιάπωνες είναι πολύ οργανωμένοι,
και ως εκ τούτου, προβλέψιμοι.
Αυτό είναι μια αδυναμία.
Στις 29 του μηνός, ο Κάρλος Γκον έφυγε από το σπίτι του στις 2:30 μ.μ.
Έφυγα από το σπίτι με κανονικά ρούχα.
Έτσι, αν κάποιος με έβλεπε στον δρόμο, θα με αναγνώριζε.
Ο Γκον έφτασε στο Grand Hyatt.
Όταν έφυγα, φορούσα κάτι που συνήθως δεν φορώ.
Συνάντησε τους τρεις συνεργούς του στο ξενοδοχείο.
Έφυγα από το ξενοδοχείο για να πάω στο αεροδρόμιο.
Αυτό σημαίνει ότι πρέπει να πάρεις ταξί, μετά το τρένο.
Είσαι στο τρένο για δύο ή τρεις ώρες, με κόσμο.
Δεν θες να τραβάς την προσοχή.
Δεν μπορούσα να περάσω από το αεροδρόμιο με το πρόσωπό μου.
Στο Σιν-Οσάκα πήραν άλλο ταξί.
Από εκεί
πήγαν στο ξενοδοχείο που είχε κρατήσει ο Μάικλ Τέιλορ
το οποίο συνδέεται με το διεθνές αεροδρόμιο του Κανσάι.
ΞΕΝΟΔΟΧΕΙΟ ΣΤΑΡΓΚΕΪΤ, ΟΣΑΚΑ
Έπρεπε να μπω στο σκάφος χωρίς να με δουν.
Πώς μπαίνεις απαρατήρητος σε αεροπλάνο; Οι αποσκευές.
Ώρα να πάμε σπίτι.
Από εκείνη τη στιγμή, ο Κάρλος Γκον δεν εμφανίστηκε σε καμιά κάμερα.
Μπορεί να πει κανείς ότι εξαφανίστηκε.
Όταν έφυγαν από το ξενοδοχείο,
ήταν γύρω στις 10:00 μ.μ.
Για την ακρίβεια, 9:57 μ.μ.
Το θέμα ήταν να μπω στο αεροπλάνο, μέσα σε ένα κουτί,
χωρίς να περάσω από τις ακτίνες Χ.
Αποφασίσαμε ότι η Οσάκα ήταν το σωστό μέρος.
Και έπρεπε να γίνει στο τέλος του χρόνου.
Γιατί; Επειδή τότε ο κόσμος πηγαίνει διακοπές.
Άρα, το μόνιμο προσωπικό αντικαθίσταται από προσωρινούς υπαλλήλους.
Οι προσωρινοί υπάλληλοι δεν γνωρίζουν τόσο καλά τις διαδικασίες.
Χρειάστηκαν τέσσερα ή πέντε άτομα για να σηκώσουμε το μεγάλο κουτί.
Ένας υπάλληλος αστειεύτηκε
"Ίσως υπάρχει μια όμορφη νεαρή στο κουτί".
Ο κύριος Τέιλορ μού είπε
ότι είναι βιολιστές,
αλλά είχα την αίσθηση ότι είναι παράξενο.
Οι δύο άντρες είχαν θήκη κιθάρας αντί για θήκη βιολιού.
Το κρίσιμο στάδιο ήταν να περάσουν από την ασφάλεια.
Αυτή ήταν η στιγμή όπου ήταν πιο πιθανό να ανακαλύψουν τον Γκον.
Ήταν ζωτικής σημασίας το κουτί να μην περάσει από έλεγχο με ακτίνες Χ.
Όταν βρίσκεσαι σε ένα σημείο της ζωής σου όπου τα παίζεις όλα για όλα,
πρέπει να είσαι απόλυτα συγκεντρωμένος,
να ξέρεις πώς να αντιδράσεις αν συμβεί κάτι.
Ζεις στη στιγμή, πολύ έντονα.
Μήπως να τραβήξουμε…
Όχι! Είναι ευαίσθητο μουσικό όργανο. Δεν γίνεται να σκαναριστεί. Καταλαβαίνετε.
Θέμα ακουστικής.
Έχουμε κάποιες παραστάσεις, οπότε πρέπει να το έχουμε στην τουρνέ.
Μπορούμε να το ανοίξουμε, αλλά όχι να το σηκώσουμε.
Τα 30 λεπτά που περίμενα στο κουτί στο αεροπλάνο,
πριν την απογείωση,
μάλλον ήταν η μεγαλύτερη αναμονή που έχω βιώσει στη ζωή μου.
Ήταν τολμηρό.
Ήθελε κότσια, αλλά πέτυχε.
Το έκπτωτο αφεντικό της Renault-Nissan Κάρλος Γκον δραπέτευσε από το Τόκιο.
Έφυγε από την Ιαπωνία όπου θα δικαζόταν για ατασθαλίες.
Τα απίθανα συμβάντα στην ιστορία του Κάρλος Γκον…
Τα τελευταία νέα για τον πρώην διευθυντή της Nissan, Κάρλος Γκον,
που κάπως δραπέτευσε από την Ιαπωνία όπου θα δικαζόταν…
Δόξα τω Θεώ, πέτυχε.
Είναι σαν να επανήλθε η ενέργεια.
Σαν να σου κάνουν ηλεκτροσόκ και να ξυπνούν τα νεύρα.
Έλεγα στον άντρα μου
"Θεέ μου! Είναι στον Λίβανο! Θεέ μου!
Τελείωσε. Ο εφιάλτης τελείωσε".
Το ελπίζω, δηλαδή.
Χάρηκα γι' αυτόν και ήθελα να τον επευφημήσω.
Μπορούσε επιτέλους να δει την οικογένειά του.
Χάρηκα ειλικρινά γι' αυτόν.
Έκλαψα από τη χαρά μου.
Αλλά ταυτόχρονα, στενοχωρήθηκα.
Αλλά νομίζω ότι ήταν δάκρυα χαράς.
Ο πρώην πρόεδρος της Nissan Κάρλος Γκον είναι τώρα στον Λίβανο, όπου δηλώνει
"Είμαι στον Λίβανο και δεν θα είμαι πια όμηρος
του στημένου ιαπωνικού συστήματος δικαιοσύνης όπου θεωρείσαι ένοχος…"
"…ανεξέλεγκτη διάκριση, στέρηση ανθρώπινων δικαιωμάτων".
Σήμερα είναι σημαντική μέρα για εμένα.
Την προσδοκούσα κάθε μέρα
αφότου άρχισε αυτός ο εφιάλτης.
Το γεγονός είναι ότι ο κος Γκον δραπέτευσε πριν δικαστεί.
Άρα, έως και τώρα, κανείς δεν ξέρει με βεβαιότητα αν όντως έκανε παρανομίες.
Έκρινα ότι τα στοιχεία δεν ήταν αρκετά ισχυρά
να κριθεί ένοχος.
Αν όντως υποστηρίζει τη δικαιοσύνη,
γιατί έπρεπε να φτάσει σε σημείο
να κρυφτεί σε ένα άθλιο μαύρο κουτί για να δραπετεύσει;
Νιώθω πολύ απογοητευμένη.
Τώρα έχει κολλήσει για πάντα.
Έχει χάσει όλη τη δύναμή του, όλα όσα αγαπά.
Έγινε ο γυμνός βασιλιάς, εντελώς γυμνός.
Μετά την απόδραση, η Ίντερπολ έβγαλε ένταλμα σύλληψης για τον Γκον,
όπως και η ιαπωνική κι η γαλλική δικαιοσύνη,
ως μέρος της έρευνας για ατασθαλίες,
κατάχρηση εταιρικών πόρων, ξέπλυμα χρήματος, διαφθορά.
Είμαι έτοιμος να μείνω για πολύ καιρό στον Λίβανο,
αλλά μη θεωρείτε ότι απλώς θα το δεχτώ όπως έχει.
Θα παλέψω γιατί πρέπει να καθαρίσω το όνομά μου,
και αυτό είναι κάτι πολύ σημαντικό για εμένα.
Δεν μπορώ να δεχτώ το γεγονός ότι οι κατασκευασμένες ιστορίες
και τα ψέματα σε μια τέτοια κλίμακα μπορούν να κερδίσουν ή να επικρατήσουν.
Δεν το δέχομαι γιατί είναι η ιστορία μου.
Ο Κάρλος Γκον παραμένει φυγόδικος στον Λίβανο κι επιμένει στην αθωότητά του
σε όλες τις υποθέσεις όπου κατηγορείται.
Αρνήθηκε να δώσει συνέντευξη γι' αυτό το ντοκιμαντέρ.
Ο Μάικλ Τέιλορ καταδικάστηκε σε διετή φυλάκιση στην Ιαπωνία
για τον ρόλο του στην απόδραση.
Δύο πιλότοι κι ένα στέλεχος εταιρίας τζετ
καταδικάστηκαν σε τετραετή φυλάκιση στην Τουρκία.
Το 2022, μετά από τρία χρόνια με εγγύηση στο Τόκιο,
ο Γκρεγκ Κέλι καταδικάστηκε σε εξάμηνη φυλάκιση με αναστολή
γιατί σε ένα οικονομικό έτος βοήθησε τον Γκον
να αποφύγει τον ιαπωνικό νόμο αποκάλυψης μισθού.
Τόσο ο Κέλι όσο κι ο εισαγγελέας του Τόκιο άσκησαν έφεση στην απόφαση.
Ο Κέλι πλέον έχει επιστρέψει στις ΗΠΑ.
Στο ιαπωνικό δικαστικό σύστημα, το ποσοστό καταδίκης είναι 99%,
αλλά οι εισαγγελείς διεξάγουν μια μακρά έρευνα
και στέλνουν σε δίκη μόνο το 37% των υπόπτων.
Στη Nissan επιβλήθηκε πρόστιμο 1,6 εκατ. ευρώ γιατί δεν κοινοποίησε
το ακριβές ποσό της αμοιβής του Κάρλος Γκον.
Η Nissan διεκδικεί αποζημίωση 10,7 εκατ. ευρώ από τον Γκρεγκ Κέλι
και 83 εκατ. ευρώ από τον Κάρλος Γκον.
Υποτιτλισμός: Λιουμπίνκα Δημητρόβα